Twee polisiebeamptes dood in Oos-KaapArgieffoto: SAPD Genl.maj. Zamuthangi Mki, provinsiale polisiekommissaris, het gesê sers. Wada Jacob Mogale (59) is in die hospitaal dood nadat sy vriendin hom glo Woensdag in sy huis in Jamestown met ŉ mes gesteek het. Mki het gesê die 42-jarige vrou is in hegtenis geneem en sal binnekort in die Jamestown-landdroshof verskyn op aanklag van moord. Konst. Simthembile Thandani (30) is Woensdag doodgeskiet nadat hy en nog ŉ beampte ŉ motor van die pad af getrek het in Kwazakele, Port Elizabeth. “Terwyl die beamptes met die bestuurder gepraat het, het twee verdagtes uit die veld gekom en een van hulle het ŉ vuurwapen gehad.” Volgens Mki het die verdagte met die vuurwapen op die beamptes losgebrand. Thandani is geskiet maar kon daarin slaag om ook een van die verdagtes te skiet voor hy op die toneel dood verklaar is. Die 32-jarige verdagtes is in hegtenis geneem en onder polisiebewaking na ŉ hospitaal geneem.